Henrikas Vaitiekūnas

Henrikas Giedrius Vaitiekūnas (g. 1949 m. rugpjūčio 25 d. Panevėžyje) – Lietuvos žurnalistas, redaktorius.

 Biografija 
1949 m. su tėvais persikėlė gyventi į Klaipėdą. 1967 m. baigė Klaipėdos 5-ąją vidurinę mokyklą ir Klaipėdos muzikos mokyklą. 1967 m. laikraštyje „Tarybinė Klaipėda“ išspausdinta pirmoji publikacija. 1967–1968 m. dirbo ekspeditoriumi Klaipėdos kojinių fabriko tiekimo skyriuje. Nuo 1968 m. neakivaizdžiai studijavo Vilniaus universitete: baigė du kursus bibliotekininkystės ir bibliografijos, tris – teisės, tris – lietuvių kalbos ir literatūros.

1967–1973 m. dirbo laikraščio „Komjaunimo tiesa“, nuo 1974 m. laikraščių „Valstiečių laikraštis“, „Sportas“, „Gimtasis kraštas“, Šalčininkų ir Vilniaus rajonų laikraščių redakcijose. Nuo 1977 m. Lietuvos televizijos programos „Panorama“ Žemės ūkio ir pramonės skyriaus korespondentas, Reporterių skyriaus vedėjas, laidos „Labas rytas“ vedėjas. 1985 m. žurnalisto kvalifikaciją kėlė Bornholme (Danija).

1991–1993 m. Kauno programų direkcijos direktoriaus pavaduotojas, 1993–1995 m. direktorius, laidų „Laisvės alėja“, „Mažesni už mus“ vedėjas. 1995–1996 m. Lietuvos radijo ir televizijos programų direkcijos vyriausiasis redaktorius. 1996–1997 m. savaitraščio „Kalba Vilnius“ vyriausiasis redaktorius, Lietuvos televizijos Visuomeninių programų direkcijos žurnalistas.

1996–1997 m. Lietuvos televizijos laidos „Kryžminė ugnis“ vedėjas. 1997–2005 m. Lietuvos ryto TV žurnalistas. 2000 m. Vilniaus universitete baigė žurnalistiką. 2005–2011 m. autorinių BTV laidų vedėjas. 2006–2007 m. dėstė Vilniaus kolegijoje. Tarptautinės teisės ir verslo aukštosios mokyklos bei Vilniaus Gedimino technikos universiteto lektorius.http://www.ttvam.lt/destytojai/henrikas-vaitiekunas/  Nuo 2012 m. rugsėjo mėn. LRT vedė informacinę aktualijų laidą „Laba diena, Lietuva“.

1999 m. ir 2000 m. pelnė apdovanojimus televizijų publicistikos telemaratonuose „Ad Rem“. Nuo 2008 m. Lietuvos gyvūnų globos draugijos tarybos narys. 2008 m. Naujosios sąjungos sąraše kandidatavo į 2008–2012 m. LR Seimą.https://www.vrk.lt/statiniai/puslapiai/rinkimai/400_lt/Kandidatai/Kandidatas23277/Kandidato23277Anketa.htmlŽurnalistas H. Vaitiekūnas žengia į politiką, 2008-06-05

 Bibliografija 
 Felčerio užrašai: sveikatos patarimai, proto mankšta ir gyvenimiški pamąstymai. – Vilnius: BALTO leidybos namai, 2023. – 311 p.: iliustr. – ISBN 978-609-487-398-0

 Įvertinimas 
 2015 m. Petro Babicko premija http://www.lzs.lt/lt/konkursai/petro_babicko_premija.html

 Šaltiniai 

 Nuorodos 
 H. Vaitiekūnas: vyras, kuriam geriau jau buvo, 2008-01-06

Kategorija:Lietuvos redaktoriai
Kategorija:Lietuvos televizijos žurnalistai
Kategorija:Lietuvos laidų vedėjai